Philip Johnson

Philip Cortelyou Johnson (* 8. júl 1906, Cleveland, Ohio – † 25. január 2005, New Canaan) bol americký architekt, prvý laureát Pritzkerovej ceny.

Biografia 
Johnson študoval v rokoch 1940-1943 architektúru na Harvard Graduate School of Design a v rokoch 1923-1934 filozofiu a dejiny na Harvarde v Massachusetts. Neskôr v rokoch 1946-1954 pôsobil v Múzeu moderného umenia v New Yorku ako vedúci oddelenia architektúry. V tridsiatych rokoch sa nadchol pre európsku avandgardnú architektúru. Bol iniciátorom prvých ciest Miese van der Rohe a Le Corbusiera do USA a v roku 1932 pri príležitosti výstavby modernej architektúry. Publikoval spolu s Hitchocockom text The International Style. Jeho architektonická tvorba začala naplno v štyridsiatych rokoch dielami racionalistického charakteru. Neskôr sa Johnson vyznačoval stále zložitejšími tvarosloviami a rafinovanejším použitím klasických kompozičných prvkov, ktoré vkladal do moderných technologických riešení. Týmto sa stal predchodcom postmoderny. V osemdesiatych rokoch vrchol tvorby zaznamenal stavbou budovy AT&T Building v New Yorku. V deväťdesiatych rokoch sa prikláňal k smeru dekonštruktivizmu a znamenalo to aj zavŕšenie jeho experimentov v jeho dlhej profesijnej dráhe.

Tvorba 
 Lipstick Building, New York, USA ,1986
 AT&T Building / Sony Plaza, New York, New York, USA ,1984
 Kunsthalle, Bielefeld, Nemecko ,1968 
 The Glass House, New Canaan, Connecticut USA,1949 
 Warburg Apartment, New York, New York, 1934
 Mr. & Mrs. John de Menil House, Houston, Texas, 1950
 The Abby Aldrich Rockefeller Sculpture Garden, MoMA, New York, 1953
 Nelson Rockefeller Art Gallery, Seal Harbour, Maine, 1957
 Asia House (Russell Sage Foundation), New York, New York, 1958-60
 Four Seasons Restaurant + Seagram‘s Executive Offices, New York, NY, 1958-60
 Roofless Church, New Harmony, Indiana, 1960
 Amon Carter Museum of Western Art, Fort Worth, Texas, 1961
 Puerta de Europa, Madrid, Španielsko 
 Williams Tower, Houston

Iné projekty

Literatúra 
 1000 let architektury, Francesca Prinaová, Elena Demartiniová, Slovart, 2006, ISBN 80-7209-838-1
 Encyklopedie světové architektury od menhiru k dekonštruktivismu II., V. Dudák a kol., Baset, 2000, ISBN 80-86223-90-6

Architekti USA
Laureáti Pritzkerovej ceny
Architekti postmodernizmu
Osobnosti z Clevelandu (Ohio)